กฎกระทรวงกำหนดค่าธรรมเนียมการใช้ยานยนตร์บนทางหลวงพิเศษหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี พ.ศ. 2558
วันที่ประกาศ: 2016-01-07

content: กฎกระทรวง กำหนดค่าธรรมเนียมการใช้ยานยนตร์บนทางหลวงพิเศษหมายเลข ๙ สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี พ.ศ. ๒๕๕๘
content: อาศัยอำนาจตามความในมาตรา ๓ วรรคหนึ่ง (๑) (๒) และ (๔) แห่งพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน (ฉบับที่ ๒) พ.ศ. ๒๕๑๖ และมาตรา ๓ วรรคหนึ่ง (๓)
content: แห่งพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน (ฉบับที่ ๓) พ.ศ. ๒๕๓๔ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ทางหลวงพิเศษหมายเลข ๙ สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี เป็นทางหลวงที่ต้องเสียค่าธรรมเนียมการใช้ยานยนตร์บนทางหลวง
sectionNo: 3
content: ข้อ ๓ ให้เก็บค่าธรรมเนียมการใช้ยานยนตร์บนทางหลวงในข้อ ๒ ตามประเภทของยานยนตร์และตามอัตราในบัญชีท้ายกฎกระทรวงนี้ ในการเรียกเก็บค่าธรรมเนียมตามวรรคหนึ่ง ถ้าเศษของค่าธรรมเนียมไม่ถึง ๕ บาท ให้ปัดเศษนั้น แต่ถ้ามีเศษของค่าธรรมเนียมตั้งแต่ ๕ บาทขึ้นไป แต่ไม่ถึง ๑๐ บาท ให้เรียกเก็บเศษนั้นเพียง ๕ บาท
sectionNo: 4
content: ข้อ ๔ การใช้ยานยนตร์บนทางหลวงตามข้อ ๒ ถ้ายานยนตร์นั้นจะต้องผ่านสถานที่ที่จัดเก็บค่าธรรมเนียม ผู้ใช้ยานยนตร์จะต้องเสียค่าธรรมเนียมต่อพนักงานเจ้าหน้าที่ทุกครั้ง ณ สถานที่ที่จัดเก็บค่าธรรมเนียมนั้น โดยพนักงานเจ้าหน้าที่จะออกบัตรให้เพื่อเป็นหลักฐานแสดงว่าผู้ใช้ยานยนตร์นั้นได้ชำระค่าธรรมเนียมแล้ว
sectionNo: 4
content: หรือโดยชำระเงินผ่านบัตรอัตโนมัติตามที่อธิบดีกรมทางหลวงประกาศกำหนด
sectionNo: 5
content: ข้อ ๕ ในกรณีที่ผู้ใช้ยานยนตร์เสียค่าธรรมเนียมโดยวิธีชำระต่อพนักงานเจ้าหน้าที่ ให้พนักงานเจ้าหน้าที่รักษาต้นขั้วของบัตรที่ออกให้แก่ผู้เสียค่าธรรมเนียมไว้เป็นหลักฐานในทางราชการ
content: ให้ไว้ ณ วันที่ ๒๙ ธันวาคม พ.ศ. ๒๕๕๘ อาคม เติมพิทยาไพสิฐ รัฐมนตรีว่าการกระทรวงคมนาคม
sectionName: บัญชีท้ายกฎกระทรวงฯ
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มีการปรับปรุงอัตราค่าธรรมเนียมการใช้ยานยนตร์บนทางหลวงพิเศษหมายเลข ๗ สายกรุงเทพมหานคร - บ้านฉาง ตอนกรุงเทพมหานคร - เมืองพัทยา รวมทางแยกไปบรรจบทางหลวงแผ่นดินหมายเลข ๓๔ (บางวัว) ทางแยกเข้าชลบุรี ทางแยกเข้าท่าเรือแหลมฉบัง และทางแยกเข้าพัทยา
content: เสียใหม่ให้สอดคล้องกับระบบการจัดเก็บค่าธรรมเนียมตามระยะทางที่ใช้ยานยนตร์สำหรับผู้ใช้ยานยนตร์แต่ละรายที่มีการควบคุมช่องทางเข้าออก โดยมีการยกเลิกกฎกระทรวง ฉบับที่ ๑๙ (พ.ศ. ๒๕๔๐) ออกตามความในพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน พ.ศ. ๒๔๙๗ และกฎกระทรวง ฉบับที่ ๒๑ (พ.ศ. ๒๕๕๕)
content: ออกตามความในพระราชบัญญัติกำหนดค่าธรรมเนียมการใช้ยานยนตร์บนทางหลวงและสะพาน พ.ศ. ๒๔๙๗ แต่ยังคงระบบการจัดเก็บค่าธรรมเนียมในอัตราเหมาจ่ายขั้นต่ำสำหรับการใช้ยานยนตร์แต่ละประเภทบนทางหลวงพิเศษหมายเลข ๙ สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี
content: สมควรแยกกำหนดการจัดเก็บค่าธรรมเนียมการใช้ยานยนตร์บนทางหลวงพิเศษหมายเลข ๙ สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี มากำหนดไว้ในกฎกระทรวงอีกฉบับหนึ่งต่างหาก โดยยังคงอัตราค่าธรรมเนียมการใช้ยานยนตร์ตามที่กำหนดไว้เดิม เพื่อเกิดความสะดวกในการบังคับใช้กฎหมายและของผู้ใช้ยานยนตร์
content: จึงจำเป็นต้องออกกฎกระทรวงนี้